Sekkura tekker daγen tessuden aqerruy n temγert-is. Ma d Taklit nettat tger-as iγallen. Tameddit kan yeččur-d uxxam nsen d lγaci . At taddart kmasin cennun ceṭṭḥen. dγa di taddart Talwit irgazen d tlawin ceṭṭḥen akken deg yiwen uxxam , mačči am taddart Tizi n waḍu, anida irgazen d tulawin ur ttemlilin ara di tmeγeiwen.Tulawin ceṭṭḥent deg yiwen uxxam, irgazen deg wayeḍ. Taklit teqqim tewhem, twala amek irgazen d tulawin ceṭṭḥen wa sdat medden merra nnecraḥen, zhan Tazwara tennehcam. tuγal tekkes-as lḥecma. Dγa teγli di ccṭeḥ am nettat am medden akk.